Diari Oficial de la Generalitat Valenciana


Sumari del DOGV 412, del 01-08-1986 (1986/806846)

DECRET 87/1986, de 8 de juliol, del Consell de la Generalitat Valenciana, pel qual es revisa l'import de determinades indemnitzacions per raó de servei.
--------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1986/07/08/87/dof/vci/html**

### Dades del document

Número de DOGV
:   412

Data del DOGV
:   01-08-1986

Secció del DOGV
:   DISPOSICIONS GENERALS

Número del document
:   1986/806846


Data del document
:   08-07-1986

Organisme emissor
:   Conselleria d'Economia i Hisenda

Tipus de document
:   Decret

Correcció d'errades

Anàlisi jurídica

Decret 87/1986, de 8 de juliol, del Consell de la Generalitat Valenciana, pel qual es revisa l'import de determinades indemnitzacions per raó de serveis.  
L'aprovament del Decret 200/1985, de 23 de febrer, sobre indemnitzacions per raó del Servei i el desenvolupament d'aquest mitjançant l'Ordre de 17 de febrer de 1986, culminava l'aspiració de dispondre de regulació pròpia en aquesta matèria en el Dret Valencià, coordinant l'experiència de la legislació estatal i la necessitat d'adequació de les percepcions a la realitat, a més d'introduir-hi mecanismes racionals en la tramitació i justificació de l'exacte compliment de les Comissions de Servei.   
La distinció establerta en l'Annex II de l'esmentat Decret, entre municipis de la Comunitat Valenciana amb població de dret superior als 100.000 habitants o fora de l'àmbit territorial i municipis de la Comunitat Valenciana amb població de dret de 100.000 habitants o menor, respon a les finalitats senyalades, tot complementant les indemnitzacions amb una quantitat addicional per suplir algunes despeses que normalment hom realitza independentment de les d'hostalatge i restauració.   
La Resolució de la Sots- Secretaria d'Economia i Hisenda, de 16 de maig de 1986, publicada en el Butlletí Oficial de l'Estat, número 124, de 24 de maig de 1986, que ordena la publicació de l'Acord del Consell de Ministres d'11 d'abril de 1986, pel qual es revisa l'import de les indemnitzacions per raó de servei, sembla convenient de realitzar l'adaptació a aquesta, de les quantitats fixades en l'Annex II i apartat A) de l'Annex IV del Decret 200/1985.   
A més, les funcions de determinats col·lectius, per realitzar-se en zones no poblades o altres circumstàncies molí especials, fan pràcticament impossible d'obtenir factures justificatives, molí especialment pel que fa a la restauració.   
Així mateix, és evident que l'aplicació, en els Annexos de l'esmentat Decret, del que disposa l'article 25 de la Llei 30/1984, de 2 d'agost, sobre reforma de la Funció Pública, perjudica als qui tot i pertànyer a un Grup inferior, tanmateix, a efectes de la percepció d'indemnitzacions, estoven classificats al mateix nivell que altre personal de major categoria; sense que, d'altra banda i com a mínim fins ara, l'Administració estatal haja aplicat la distinció que hom dedueix de l'esmentat article, per la qual cosa sembla adient de mantenir aquestes situacions, encara que amb caràcter transitori.   
En atenció d'aquests motius, a proposta del Conseller d?Economia i Hisenda, amb la deliberació prèvia del Govern Valencià en reunió celebrada el dia 8 de juliol de 1986,   
DECRETE:  
Article primer  
Les quantitats fixades en l'Annex II i apartat A) de l'Annex IV, ambdós del Decret 200/1985, de 23 de desembre, sobre indemnitzacions per raó de servei, seran substituïdes per aquestes:   
ANNEX II  
Dietes i altres despeses  
A) En Municipis de la Comunitat Valenciana amb una població de dret superior a 100.000 habitants o fora del seu àmbit territorial.  
GRUP HOSTALATGE RESTAURACIO ALTRES DESPESES  
PRIMER 7.000 6.000 1.500  
SEGON 6.500 4.700 1.000  
TERCER 5.160 4.000 700  
QUART 4.450 3.500 500  
CINQUÉ 3.840 3.000 300  
B) En Municipis de la Comunitat Valenciana amb població de dret de 100.000 habitants o menor.  
GRUP HOSTALATGE RESTAURACIO ALTRES DESESPES  
PRIMER 6.400 4.300 1.500  
SEGON 5.800 3.600 1.000  
TERCER 4.300 3.100 700  
QUART 3.800 2.800 500  
CINQUÉ 3.200 2.600 300  
ANNEX IV  
Assistències  
A) A Tribunals.  
CATEGORIA LLOC QUANTITAT  
Primera President i Secretari 6.000  
 Vocals 5.600  
Segona President i Secretari 5.600  
 Vocals 5.200  
Tercera President i Secretari 5.200  
 Vocals 4.800  
Quarta President i Secretari 4.800  
 Vocals 4.400  
Cinquena President i Secretari 4.400  
 Vocals 4.000  
Les quantitats esmentades s'incrementaran un 50 per 100 de l'import quan les assistències s'acrediten per la concurrència a sessions celebrades en dissabte i/o en dia festiu.   
Article segon  
Aquells col·lectius de personal, que amb anterioritat a l'entrada en vigor del Decret 200/1985, de 23 de desembre, i per aplicació del que disposa el Reial Decret 1344/1984, de 4 de juliol, estiguessen cobrant dietes en el seu Grup superior al que els correspon, d'acord amb l'actual classificació, continuaran de percebre, transitòriament, les indemnitzacions que els haguessen correspost de continuar classificats en el mateix Grup de personal, de categoria superior, en què abans estoven.   
Article tercer  
La redacció de l'article vint del Decret 200/1985, de 23 de desembre, sobre indemnitzacions per raó de servei, quedarà així:   
«Article vint  
U Les dietes es justificaran a més de les factures a què es refereix l'article vuité, amb l'ordre i la certificació de la comissió de servei, així com la documentació complementària que, si escau, s'establesca segons la naturalesa del servei.   
Dos. En els supòsits de col·lectius, que per realitzar les funcions en zones no poblades o altres circumstàncies molí especials i pertocant-los el dret a percebre dietes, no puguen presentar justificants fefaents de les despeses de restauració, aquestes seran substituïdes per declaració de l'interessat amb el vist-i-plau de l'Autoritat que ordenà el servei, en la qual es farà constar la impossibilitat de l'obtenció».   
Article quart  
Aquest decret vigirà l'endemà de la publicació en el Diari Oficial de la Generalitat Valenciana.   
València, 8 de juliol de 1986.   
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI